CELEX: 62011FN0054
Language: el
Date: 2011-05-04 00:00:00
Title: Υπόθεση F-54/11: Προσφυγή-αγωγή της 4ης Μαΐου 2011 — ΖΖ κατά Ευρωπαίου Διαμεσολαβητή

9.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 204/30
            
         Προσφυγή-αγωγή της 4ης Μαΐου 2011 — ΖΖ κατά Ευρωπαίου Διαμεσολαβητή
   (Υπόθεση F-54/11)
   2011/C 204/55
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωποι: L. Levi και A. Blot, δικηγόροι)
   
      Καθού-εναγόμενος: Ευρωπαίος Διαμεσολαβητής
   
      Αντικείμενο και περιγραφή της διαφοράς
   
   Ακύρωση της αποφάσεως να επιβληθεί στην προσφεύγουσα-ενάγουσα η κύρωση της ανακλήσεως χωρίς απώλεια των συνταξιοδοτικών δικαιωμάτων. Επομένως, κύριο αίτημα περί επαναφοράς της στη θέση της και επικουρικό αίτημα περί καταβολής στην προσφεύγουσα-ενάγουσα ποσού αντίστοιχου προς την αμοιβή που θα εισέπραττε κατά το χρονικό διάστημα από την ημερομηνία ενάρξεως της ισχύος της ανακλήσεως έως την ημερομηνία κατά την οποία θα συμπληρώσει την ηλικία συνταξιοδοτήσεως. Εν πάση περιπτώσει, επιδίκαση ποσού προς ικανοποίηση της ηθικής βλάβης την οποία υπέστη η προσφεύγουσα-ενάγουσα.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την πειθαρχική απόφαση του Ευρωπαίου Διαμεσολαβητή, της 20ής Ιουλίου 2010, περί επιβολής στην προσφεύγουσα-ενάγουσα της κυρώσεως της ανακλήσεως χωρίς απώλεια των συνταξιοδοτικών δικαιωμάτων και,
            
         
               —
            
            
               εφόσον παρίσταται ανάγκη, να ακυρώσει την από 18 Ιανουαρίου 2011 απόφαση, με την οποία απορρίφθηκε ρητώς η ένστασή της.
            
         Εφόσον είναι αναγκαίο:
   
               —
            
            
               κυρίως, να αναγνωρίσει ότι η ακύρωση της αποφάσεως περί ανακλήσεως συνεπάγεται τόσο την επαναφορά της προσφεύγουσας-ενάγουσας, αναδρομικώς από της ημερομηνίας ενάρξεως της ισχύος της ως άνω αποφάσεως, στη θέση υπαλλήλου διοικήσεως βαθμού Α5, κλιμακίου 2, όσο και την καταβολή των ποσών που της οφείλονται για ολόκληρη αυτή την περίοδο δυνάμει των οικονομικής φύσεως δικαιωμάτων της, πλέον τόκων υπερημερίας υπολογιζόμενων βάσει του επιτοκίου της Ευρωπαϊκής Κεντρικής Τράπεζας, προσαυξημένου κατά 2 μονάδες·
            
         
               —
            
            
               επικουρικώς, να υποχρεώσει τον καθού-εναγόμενο, αφενός, να καταβάλει στην προσφεύγουσα-ενάγουσα ποσό αντίστοιχο προς την αμοιβή που θα εισέπραττε κατά το χρονικό διάστημα από την ημερομηνία ενάρξεως της ισχύος της ανακλήσεως, τον Αύγουστο του 2010, έως τον Ιούλιο του 2040, οπότε και θα συμπληρώσει την ηλικία συνταξιοδοτήσεως και, αφετέρου, να τακτοποιήσει αντίστοιχα τα συνταξιοδοτικά της δικαιώματα·
            
         
               —
            
            
               εν πάση περιπτώσει, να υποχρεώσει τον καθού-εναγόμενο να καταβάλει στην προσφεύγουσα-ενάγουσα το ποσό των 65 000 ευρώ προς ικανοποίηση της ηθικής βλάβης που αυτή υπέστη και
            
         
               —
            
            
               να καταδικάσει τον Ευρωπαίο Διαμεσολαβητή στα δικαστικά έξοδα.